  Майя Бывальцева Удмуртиын тужгес кулэ но азинлыко ӧнеръёс пӧлы автомеханик но графикая дизайнер шедизы. Улосвылысь ужъя рыноклэсь кулэяськонъёссэ лыдэ басьтыса, элькунын 50 тужгес кулэ ӧнеръёсын лыдмет кылдытӥзы, ивортэ Удмуртиысь тӧролэн но кивалтэтлэн пресс-службазы. Нырысетӥ дас интыосын пудо эмъясь, нылпи садын визьнодась, пудо вордӥсь, зоотехник, станокен но слесарной ужъёсты чаклась, косметолог, огъя лэсьтӥськон ужъёсъя мастер, лэсьтӥськонын отделочной но декоративной ужъёсъя мастер. Собере мыно пыжиськись, йырси ӵышкись, сварщик, программист, фельдшер но мукетъёсыз. Вылӥ но шоръёзо ӧнер дышетсконниосын лыдметэ шедем ӧнеръёслы дышетонъя выль амалъёс но стандартъёс кутозы. Кызьы вераз элькунысь ужъя но миграци политикая министрлэсь ужзэ быдэсъясь Надежда Губская, рейтингез кылдытыку нырысь ик чакламын промышленностьысь вылӥ технологиосъя ӧръёс но юрттӥськет сётон удыс. Муниципалитетъёслы уж сётӥсьёсын ӵош выпускникъёсты элькунысь предприятиосы кыскон амалъёсын сӧзнэт кылдыны ӵектӥзы. Тегъёс: Мерлык Ижкар Удмуртия НадеждаГубская ужъяминистерство уж  